Rikunarita-ORG/Wikinium huggingface dataset:
# Selandia Baru

Bandera Selandia Baru
**Selandia Baru** adolah sabuah nagara kapulauan di barat daya Lautan Pasifik. Nagara ko tadiri dari duo pulau utamo sarato labiah dari 700 pulau ketek. Pulau utamonyo, Pulau Utara jo Pulau Selatan dipisahan dek Selat Cook. Salain itu, nagara ko bantuaknyo mamanjang nan labiah dari 1.600 km jo leba maksimum 400 km jo total laweh daratan 268.000 km2. Dek karano pulau-pulau ketek lataknyo bajauahan sarato garih pantainyo nan panjang, sakitar 15.000 km, Selandia Baru punyo sumber daya laut nan malimpah. Zona ekonomi eksklusifnyo salah ciek nan tagadang di dunia, bahkan 15 kali labiah gadang dari daratannyo.

Selandia Baru marupokan nagara monarki konstitusional jo demokrasi parlementer nan mano Charles III sabagai kapalo nagara, nan diwakian dek Gubernur Jenderal. Pardana Mantari manjadi kapalo pamarentahan nan mamimpin kabinet. Kuaso legislatif dipacik dek Dewan Perwakilan Rakyat basamo Rajo. Sabalum tahun 1950, ado pulo Dewan Legislatif nan kemudian dihapuihan.

Manuruik sensus nagara pado tahun 2018, Selandia Baru mampunyoi panduduak 4.699.755 jiwa, maningkek 10,8% dibandiangan jo hasia sensus tahun 2013. Pado tahun 2024, panduduaknyo dipakiroan bajumlah 5.281.810. 71,8% panduduak marupokan urang Eropa, 16,5% urang Maori, 15,3% Asia jo 9,0% Pasifik, nan sapatigonyo tingga di Auckland.

## Rujuakan
# Bisbol

Lapangan bisbol di Busch Stadium, Saint Louis, Missouri.
**Bisbol** atau nan dikenal juo jo 'baseball' adolah ulahrago nan dimainan dek duo tim. Palempa (*pitcher*) dari tim nan malempa barusaho malempa bola nan disabuik bola bisbol, sadangkan pamain (*batter*) dari tim nan mamukua barusaho mamukua bola manggunoan tungkek pamukua (*bat*). Tim nan malempa barusaho manangkok bola nan dipukua dek tim nan mamukua supayo tim nan mamukua barubah manjadi tim nan malempa. Tim nan mamukua dapek mandapek angko jo caro balari balawanan arah jo jarum jam untuak baliak ka *home plate* satalah mangakok marka di permukaan lapangan bisbol nan disabuk *base*. Bisbol juo disabuik *hardball* untuak mambedoannya jo sofbol.

## Pautan lua

* Sejarah bisbol Archived 2007-08-28 di Wayback Machine.
* Laman rasmi Major League Baseball
* Laman rasmi Minor League Baseball
# Wawancara

**Wawancara** adoalah kagiatan maota nan tajadi antaro sorang atau labiah urang sabagai sumber kaba dari pawawancara. Tujuan dari wawancara adoalah untuak mandapekan data babantuak informasi nan tapek dari urang tapicayo. Wawancara tajadi jo caro panyampaian babarapo patanyoan dari pawawancara ka bakeh sumber kaba.

## Jinih-jinih wawancara

Diliek dari sisi palaksanaannyo wawancara dapek dibagi manjadi 3 yaitu :

* Wawancara bebas

Dalam wawancara bebas, pawawancara bebas mananyokan patanyoan nan bebas, tapi paralu manjadi paratian baso patanyoan itu taubuang jo data-data nan dituju. Jikok indak elok-elok, mangko patanyoan indak dapek dikandalikan.

* Wawancara tapimpin

Dalam wawancara tapimpin, pawawancara alah disiapkan patanyoan nan langkok lai jaleh.

* Wawancara bebas tapimpin

Dalam wawancara bebas tapimpin, pawawancara mangombinasikan wawancara bebas jo wawancara tapimpin. Dalam palaksanaannyo alah ado daftar patanyoan sacaro garih gadang.

## Langkah-langkah

Dalam melakukan wawancara ado langkah-langkah nan harus ditampuah supayo wawancara tasabuik dapek balangsuang lanca. Manuruik Sanapiah Faisal (Sugiyono, 2017:322) ado tujuah langkah dalam panggunoan wawancara untuak mangumpuan data kualitatif yaitu :

1. Manantuan kapado siapo wawancara itu dilakukan
2. Manyiapkan pokok-pokok masalah nan ka manjadi bahan rundiangan
3. Maawali atau mambukak jalan untuak wawancara
4. Malansuangkan jalannyo wawancara
5. Mangkonfirmasi ikhtisar hasia wawancara dan mulai untuak maakhiri
6. Mambuek hasia wawancara dalam catatan lapangan
7. Maidentidikasi tindak lanjuik hasia wawancara nan alah didapek

## Rujuakan
# Sudan

Bandera Sudan
**Sudan** atau sacaro rasmi **Republik Sudan** adolah sabuah nagara di Afrika Timur Laut. Babatehan jo Republik Afrika Tangah di barat daya, Chad di barat, Mesir di utara, Eritrea di timur laut, Ethiopia di tenggara, Libya di barat laut, Sudan Selatan di selatan, jo Laut Sirah di timur. Sudan mampunyoi garih pantai sapanjang 853 km (530 mil) mahadok Laut Sirah. Titiak ta tinggi nagara ko iolah Kaldera Deriba nan barado di Pagunuangan Marrah. Nagara ko ba ibu kota Khartoum. Pado 9 Juli 2011, bagian selatan nagara ko mamerdekaan diri manjadi Sudan Selatan dan manjadi nagara tamudo di dunia nan diakui.

Kini ko, politik Sudan balansuang dalam karangko pamarentahan samantaro federal. Sabalumnyo, surang Presiden adolah kapalo nagara jo kapalo pamarentahan, jo sistem multi partai. Kuaso legislatif dipacik dek Legislatif Nasional nan tadiri dari Majelis Nasional jo Dewan Negara. Paradilan basifat independen nan dipimpin dek Mahkamah Konstitusi.

Pado tahun 2024, panduduak nagara ko dipakiroan sabanyak 50.467.278 jiwa. Sakitar 70% dari panduduaknyo marupokan urang Arab. Etnis lainnyo tamasuak urang Beja, Fur, Nubia, Nuba dan Koptik. Hampia kasadoannyo mamaluak agamo Islam.

## Rujuakan
# Zakaik

**Zakaik** adolah jumlah harato tatantu nan wajib dikaluaan dek umaik muslim nan diagiah ka urang-urang nan ado hak untuak manarimonyo (contohnyo fakir jo mihkin). Salain itu, zakaik marupoan rukun islam ka tigo dari 5 rukun nan ado
# Teknologi

|  |  |
| --- | --- |
|  | **Artikel ko sadang disiapkan dan sadang dikambangkan, dan mungkin akan tajadi parubahan-parubahan gadang.** Sanak dapek mambantu dalam pangambangan laman ko.

Laman ko taakhia disuntiang dek 2404:C0:2120:0:0:0:413:6779 (Kontrib • Log) 736 hari 658 menit  **nan lalu.**
Kok Sanak mancaliak artikel ko  indak disuntiang dalam babarapo hari, mohon hapuih templat ko. |

Foto teknisi sadang mangarajoan turbin uap jinh
Turbin uap jo casing tabukak, contoh teknologi energi.
**Teknologi** adolah sadonyo sarana untuak manyadiokan barang-barang nan parolu untuak kabalangsuangan jo kanyamanan hiduik manusia.

Panggunoan teknologi dek manusia bamulo dangan maubah sumber dayo alam manjadi alaik-alaik sadarhano. Panamuan prasijarah tantang kamampuan mangandalian api alah manaiakan katarsadioan sumber-sumber pangan, sadangkan panciptaan roda alah mambantu manusia untuak bajalan jo mangandalian lingkungan Inyo. Pakambangan teknologi tabaru, tamasuak di antaronyo masin cetak, telepon, jo Internet, alah mamparketek hambatan fisik tahadok komunikasi dan mamungkinkan manusia untuak barinteraksi sacaro bebas dalam skala global mandapek materi. Tapi, indak sadonyo teknologi paguno untuak tujuan damai. Pangambangan sanjato panghancua nan makin hebaik alah balangsuang sapanjang sijarah dari panokok hinggo sanjato nuklir manjadian manusia balomba mambuek pasawat angkaso lua surang untuak pai manyalamaikan diri ka planet lain sagalaksi.
# Pasawat angkaso lua

Pasawat angkaso lua ulang-alik nan bararti dapek dipakai ulang baliak maluncua dangan paluncua roket bantuak pakambangan teknologi pasawat angkaso lua.
Sabuah **pasawat angkaso lua** adolah kandaraan atau masin nan dirancang untuak tabang di angkasa lua. Salah satu jinih satelit buatan, pesawat angkaso lua nan dipakai untuak babagai tujuan, tamasuak komunikasi, observasi Bumi, meteorologi, navigasi, kolonisasi, eksplorasi planet, wisata antariksa dan transportasi untuak manusia dan barang. Samua pasawat angkaso lua kacuali kandaraan ciek tahap-ka-orbit indak dapek masuak ka angkaso lua sandiri, dan parolu kandaraan peluncur (pambao roket).

## Rujuakan

## Pautan lua

* Media tantang Pasawat angkaso lua di Wikimedia Commons
# Yunani

Bandera Yunani
**Yunani** atau sacaro rasmi **Republik Helenik** adolah sabuah nagara di Eropa Tenggara. Talatak di ujuang selatan samananjuang Balkan, Yunani babatehan jo Albania di barat laut, Makedonia Utara jo Bulgaria di utara, sarato Turki di timur. Ibu kotanyo iolah Athena. Sakitar 80% wilayah Yunani tadiri dari pagunuangan atau pabukitan, manjadiannyo ciek dari nagara bagunuang-gunuang di Eropa. Gunuang tatinggi di nagara ko iolah Gunuang Olympus jo katinggian 2.918 meter, nan sacaro mitologi marupokan tampek tingga para dewa-dewa Yunani.

Politik Yunani barado dalam karangko demokrasi perwakilan parlementer, di mano Presiden adolah kapalo nagara jo Pardana Mantari sabagai kapalo pamarentahan, sarato sistem multi-partai. Presiden dipiliah dek parlemen untuak maso jabatan 5 tahun. Presiden kamudian manunjuak surang Pardana Mantari dari anggota parlemen. Kuaso legislatif dipacik dek Parlemen nan tadiri dari 300 anggota. Pangadilan independen dari eksekutif jo legislatif.

Panduduak nagara ko dipakiroan sabanyak 10,6 juta jiwa pado tahun 2022. Konstitusi nagara manyatokan Ortodoksi Timur sabagai agamo nan balaku di nagara ko, namun manjamin kababasan baagamo satiok urang.

## Rujuakan
# Makanan siok saji

*California Fried Chicken* atau basingkek CFC marupoan restoran ayam copek saji partamo produk Indonesia. Restoran iko badiri sojak taun 1983, jo gaya restoran Amerika Sarikat.
**Makanan siok saji** adolah makanan nan dihidangkan dan dilayankan jo waktu nan copek. Dangan kato lain makanan siok saji marupoan makanan nan disiokan segera. Biasonyo makanan siok saji dapek dijumpo di restoran atau toko jo persiapan mutu nan randah, nan dihidangkan pado sabuah paket untuak dibao pai dek pembeli. Makanan siap saji bisa secara cepat dihidangkan karena sudah dipersiapkan terlebih dahulu, hingga waktu penyajian hanya mencapai durasi 5-10 menit setelah pembeli memesan makanan tersebut. Badasarkan hasil panalitian, jumlah masyarakaik Indonesia nan mangkonsumsi makanan siok saji sabanyak 69%. Rinciannyo, sabanyak 33% mamiliah makanan siok saji untuak makan siang. Sabanyak 25% mamiliah makanan siok saji untuak makan malam. Sabanyak 9% mamiliah makanan siok saji untuak selingan, dan 2% untuak makan pagi. Kanduangan nan ado dalam makanan siok saji di antaronyo karbohidrat, lemak, gulo, dan garam tambahan. Kanduangan tasabuik indak mampu mamanuhi asupan nutrisi sahari-hari. Bilo satiok hari taruih mangkonsumsi makanan siok saji akan manghambat partumbuahan. Salain tu, mangkonsumsi makanan siok saji sacaro rutin dapek manyobabkan risiko obesitas dan paningkekan barek badan. Dek baitu, makanan siok saji salalu dikatoan indak ramah, tapi juo indak sehat. Dek tu, masyarakaik salalu indak paduli tahadok kanduangan gizi nan ado di dalam makanan siok saji, nan punyo risiko tahadok gangguan kasihatan. Makanan siok saji diminati dek masyarakaik basobok labiah copek dan praktis. Hal iko kareno masyarakaik urban sibuk bakarajo, dan indak punyo wakatu nan lamo untuak mamiliah makanan. Parkambangan parekonomian turut juo bapangaruah tahadok parubahan gayo dan budayo makan nan ingin copek saji. Makanan siok saji mudah ditamui di daerah partokoan elit, jo akses nan nyaman dan manariak. Supayo indak talalu bagantuang tahadok makanan siok saji, hal partamo nan dilakuan iyolah manyadiokan makanan sihat di rumah, ajak buah-buahan, cemilan protein (protein bar), sayur-sayuran dan yoghurt. Salain tu, mulai mambiasokan untuak mamasak masakan surang.

## Pakambangan

Makanan siok saji|  |
| Rincian |
| Jinih | samba utamo jo makanan manusia (id)   |
| Bahan utamo | convenience food (en)   |
| * v
* t
* e
 |

|  |  |
| --- | --- |
|  | **Artikel ko sadang disiapkan dan sadang dikambangkan, dan mungkin akan tajadi parubahan-parubahan gadang.** Sanak dapek mambantu dalam pangambangan laman ko.

Laman ko taakhia disuntiang dek InternetArchiveBot (Kontrib • Log) 26 hari 91 menit  **nan lalu.**
Kok Sanak mancaliak artikel ko  indak disuntiang dalam babarapo hari, mohon hapuih templat ko. |

## Rujuakan

## Pautan lua

* Media tantang makanan siok saji di Wikimedia Commons
* The British Library - Fast Food and Snacks Industry Guide (sources of information) Archived 2008-09-10 di Wayback Machine.
* Majalah *QSR* - majalay tentang industri makanan siap saji
# Connecticut

**Connecticut** adolah sabuah nagara bagian Amerika Sarikat. Nagara bagian ko talatak di bagian timur laut. Pado tahun 2000, nagara bagian ko mamiliki jumlah panduduk sabanyak 3.405.585 jiwa dan mamiliki lueh wilayah 14.356 km². Ibu kotanyo adolah Hartford.

| Connecticut |
| --- |
| Negara bagian |
| BenderaLambang |
| **Peta Connecticut di amerika serikat di tandoi warna merah** |
| Negara | Amerika Serikat |
| Sabalum manjadi negara bagian | Connecticut Colony |
| Bagabung ka Serikat | 9 Januari 1788 (5) |
| Kota tagadang | Bridgeport |
| Metropolitan tagadang | Greater Hartford |
| Pemerintahan |
| • Gubernur | Ned Lamont (D) |
| • Wakil Gubernur | Susan Bysiewicz (R) |
| • Majelis tinggi | {{{Upperhouse}}} |
| • Majelis rendah | {{{Lowerhouse}}} |
| Senator AS | Richard Blumenthal (D)
Chris Murphy (D) |
| Delegasi DPR AS | 5 Democrats (daftar) |
| Populasi |
| • Total | 3.501.252 (perk. 2.008)
3.405.565 (2.000) |
| • Kepadatan | 702,9/sq mi (271,40/km2) |
| • Median pendapatan rumah tanggo | $55.970 |
| • Peringkat pendapatan | 4 |
| Bahasa |
| • Bahaso rasmi | **De jure**: ndak adoh
**De facto**: Inggrih |
| Singkatan lama | Conn. |

Negara bagian ko mamiliki angko kepadatan panduduk sabanyak 702.9 jiwa/km². Lagu kebangsaan negara ko adalah "Yankee Doodle".